Købte en Fellow Stagg Pour Over Kettle, men da den et par uger senere skulle tages i brug, virkede den ikke på mit induktionskomfur. Ringede til deres “kundeservice” og blev straks mødt med skepsis og det blev mit problem at bevise at det ikke var hos mig fejlen lå. Jeg blev bedt om at sende en video hvor jeg forsøger at koge vand i kedlen, samt at banke på hos venner og naboer for at afprøve om kedlen virkede på deres induktionsplader! Meget besvær fordi man har modtaget en defekt vare!Videoen blev sendt og kedlen blev testet på andre induktionsplader, hvor den heller ikke virkede. Fik så besked på at sende kedlen retur, så de selv kunne få syn for sagen. Desværre var kassen smidt ud, og jeg spurgte derfor til deres åbningstider, så jeg selv kunne komme og aflevere den på adressen. Her blev jeg igen mødt med mistro, og spørgsmål om hvordan kassen kunne være smidt ud og om jeg virkelig lige havde taget kedlen i brug, underforstået at jeg hade brugt den længe og selv ødelagt den!Her gav jeg op, da denne mistro og dårlige kundeservice var yderst ubehagelig.Købeloven siger 2 års reklamationen på fejl og mangler, så uanset skal kedlen jo byttes.Der findes rigtig mange gode hjemmesider med kaffe og tilhørende udstyr, som jeg varmt kan anbefale. Dette er desværre IKKE én af dem.En dyr lærestreg.